b'\n_START_ARTICLE_\nPalmovo olje\n_START_PARAGRAPH_\nPalmovo olje je u\xc5\xbeitno rastlinsko olje, pridobljeno iz ka\xc5\xa1e plodov oljnih palm, predvsem afri\xc5\xa1ke oljne palme (Elaeis guineensis) in v manj\xc5\xa1i meri iz ameri\xc5\xa1ke oljne palme (Elaeis oleifera) ter palm maripa (Attalea maripa). Natan\xc4\x8dneje gre za olje iz mezokarpa osemenja, ki obdaja seme palme. Iz semen pridobivamo olje palmovih semen, ki ima druga\xc4\x8dne lastnosti. Druga\xc4\x8dno je tudi od kokosovega olja iz osemenja kokosovih orehov.'